wickkiey/tamil-wikipedia-chunked huggingface dataset:
# சங்ககாலச் சேரர்

## தொகுப்பு வரலாறு

### நெடுஞ்சேரலாதன், (இமையவரம்பன் நெடுஞ்சேரலாதன்)

**ஆரியரை அடிபணியச் செய்தான்**  
| யவனப் புரட்சியாளர்களைத் தண்டித்தான் | } |
| --- | --- |
:இமைய வரம்பன் நெடுஞ்சேரலாதன் பதிற்றுப்பத்து இரண்டாம் பத்தின் பாட்டுடைத் தலைவன். இவனது தந்தை உதியஞ்சேரல். தாய் வெளியன் வேள் என்பவனின் மகள். இவன் இமையத்தில் தன் வில் சின்னத்தைப் பொறித்தான். ஆரியர்களை அடிபணியச் செய்தான். நாட்டில் புரட்சி செய்த யவனர்களின் கைகளைப் பின்னால் கட்டி, தலையில் எண்ணெய் ஊற்றி இழுத்துவந்தான். அவர்களின் செல்வ வளங்களைத் தன் ஊர் மக்களுக்கு வழங்கினான். இப்படி 58 ஆண்டுகள் ஆட்சிபுரிந்தான். பதிற்றுப் பாடல்களைத் தன்மீது பாடிய குமட்டூர்க் கண்ணனார் என்னும் அந்தணர்க்குப் பிரமதேயமாக உம்பற்காட்டுப் பகுதியில் 500 ஊர்களை வழங்கினான். அத்துடன் தென்னாட்டிலிருந்து தனக்கு வரும் வருவாயில் பாதியை 38 ஆண்டு காலம் கொடுத்தான்.
# சங்ககாலச் சேரர்

## தொகுப்பு வரலாறு

### நெடுஞ்சேரலாதன் (குடக்கோ நெடுஞ்சேரலாதன்)

**சோழனோடு போரிட்டபோது இருவரும் மாண்டனர்**  
| செங்குட்டுவனின் தந்தை | } |
| --- | --- |
: **சேரமான்** குடக்கோ நெடுஞ்சேரலாதன் என இவன் குறிப்பிடப்படுகிறான். சேரமான் குடக்கோ நெடுஞ்சேரலாதன், சோழன் வேல்பஃறடக்கை பெருவிறல் கிள்ளி ஆகிய இருவரும் போர்ப்புறம் என்னுமிடத்தில் போரிட்டுக்கொண்டபோது இருவரும் போர்களத்திலேயே மாண்டனர். செங்குட்டுவன் தந்தை குடவர் கோமான் நெடுஞ்சேரலாதன் எனக் குறிப்பிடப்படுகிறான் வடவர் உட்கும் வான் தோய் வெல்கொடிக் குடவர் கோமான் நெடுஞ்சேரலாதன்
# சங்ககாலச் சேரர்

## தொகுப்பு வரலாறு

### பெருங்கடுங்கோ

**கருவூர் அரசன், வள்ளல்**  
| புகழூர்க் கல்வெட்டு | } |
| --- | --- |
:**சேரமான்** பெருங்கடுங்கோ எனவும், பாலை பாடிய பெருங்கடுங்கோ எனவும் இவன் குறிப்பிடப்படுகிறான். இவன் தண் ஆன்பொருநை ஆறு பாயும் விறல்வஞ்சியைத் தலைநகராகக் கொண்டு ஆண்ட அரசன். பகையரசர் பலரைப் புறம் கண்டவன். இந்த வெற்றியைப் பாடிய பாடினிக்கு கழஞ்சு நிறை அளவு பொன்னணிகளை வழங்கியவன். பாணனுக்கு தீயில் புடம் போட்டுச் செய்த பொன்னாலான தாமரைப் பூவை வெள்ளி நாரில் கோத்து அணிவித்தவன். புகழூர்க் கல்வெட்டில் இவன் 'கோ ஆதன் செல்லிரும்பொறை மகன் பெருங்கடுங்கோ' எனக் குறிப்பிடப்படுகிறான்.
# சங்ககாலச் சேரர்

## தொகுப்பு வரலாறு

### பெருஞ்சேரல் இரும்பொறை

**புலவர் நோயைப் போக்கியவன்**  
| மறைந்துபோன தமிழ்நூல் 'தகடூர் யாத்திரை'யின் பாட்டுடைத் தலைவன் | } |
| --- | --- |
: **சேரமான்** கருவூர் ஏறிய ஒள்வாட் கோப்பெருஞ்சேரல் இரும்பொறை என இவன் குறிப்பிடப்படுகிறான். கருவூர் ஏறிய ஒள்வாட் கோ, தகடூர் எறிந்த - என்னும் இரு அடைமொழிகளுடன் இவன் குறிப்பிடப்படுகிறான். தந்தை செல்வக் கடுங்கோ (வாழியாதன்). தாய் வேள் ஆவிக் கோமான் பதுமன் தேவி. கொல்லிக் கூற்றம் என்னுமிடத்தில் நடந்த போரில் அதியமானையும், இரு பெரு வேந்தரையும் ஒருங்கு வென்றான். தொடர்ந்து நடந்த தகடூர் போரிலும் அக் கோட்டையைத் தகர்த்தான். தகடூர் எறிந்த பெருஞ்சேரல் இரும்பொறை 17 ஆண்டு அரசாண்டான். முரசுக்கட்டிலில் அறியாது துயின்ற புலவர் மோசிக் கீரனாருக்குக் கவரி வீசியவன் சேரமான் தகடூர் எறிந்த பெருஞ்சேரல் இரும்பொறை. நரிவெரூஉத் தலையார் என்னும் புலவர் நேரில் கண்டு தன் உடம்பு நலம் பெற்ற அரசன் கருவூர் ஏறிய ஒள்வாள் கோப்பெருஞ்சேரல் அரிசில் கிழார் இவனைப் "பிறக்கடி ஒதுங்காப் பூட்கை ஒள்வாள்" என்று குறிப்பிடுகிறார். தகடூர் யாத்திரை என்னும் நூல் இவன்மீது பாடப்பட்டது.
# சங்ககாலச் சேரர்

## தொகுப்பு வரலாறு

### பெருஞ்சேரலாதன்

: **சேரமான்** பெருஞ்சேரல் ஆதன் 'சேரமான் பெருந்தோள் ஆதன்' எனவும் குறிப்பிடப்பபடுகிறான். சோழன் கரிகாலனோடு போரிட்டபோது தனக்கு நேர்ந்த புறப்புண்ணுக்கு நாணிப் போர்கள்ளத்திலேயே வடக்கிருந்து உயிர் துறந்தான்.
# சங்ககாலச் சேரர்

## தொகுப்பு வரலாறு

### மாந்தரஞ்சேரல்

**சோழனைத் தாக்கித் தோற்றான்**  
| பதிற்றுப்பத்து, 10 ஆம் பத்து, தலைவன் எனலாம் | } |
| --- | --- |
- **கோச்சேரமான்** யானைக்கட்சேய் மாந்தரஞ்சேரல் இரும்பொறை, **சேரமான்** யானைக்கட்சேய் மாந்தரஞ்சேரல் இரும்பொறை, சேரமான் மாந்தரஞ்சேரல் இரும்பொறை என்றெல்லாம் இவன் குறிப்பிடப்படுகிறான்.
- குறுங்கோழியூர் கிழார், பொருந்தில் இளங்கீரனார், கூடலூர் கிழார், பேரி சாத்தனார்(வடமவண்ணக்கன் பெருஞ்சாத்தனார்) பரணர் ஆகிய புலவர்கள் இவனைப் பாடியுள்ளனர்.
- யானையைப் போலக் கூர்மையான பெருமிதப் பார்வை உடைமை பற்றி 'யானைக்கட் சேய்' என்னும் அடைமொழி இவனுக்குத் தரப்பட்டுள்ளது.
- பாண்டியன் தலையாலங்கானத்துச் செருவென்ற நெடுஞ்செழியன் இவனைக் கட்டி இழுத்துச் சென்றபோது இந்தச் சேரன் தன் வல்லமையால் தன்னை விடுவித்துக்கொண்டு சென்று தன் அரியணையில் அமர்ந்தான்.
- இவனுக்கும் சோழன் இராசசூயம் வேட்ட பெருநற் கிள்ளிக்கும் போர் மூண்டபோது தேர்வண் மலையன் சோழன் பக்கம் நின்று போராடிச் சோழனுக்கு வெற்றியைத் தேடித் தந்தான். அப்போது தேர்வண் மலையன் நம் பக்கம் இருந்திருந்தால் வெற்றி பெற்றிருக்கலாமே என்று இந்தச் நேரன் வருந்திக் கூறியிருக்கிறான்.
- கொல்லிமலை நாட்டை வென்றவன்.
- தொண்டி மக்களைப் போரிட்டு அடக்கினான்.
- இவனது ஆட்சிக் காலத்தில் நாடு அமைதிப் பூங்காவாக விளங்கியது.
- கபிலன் இன்று இருந்தால் தன் வெற்றிகளைப் பாடுவாரே என்று இவன் ஏங்கியபோது பொருந்தில் இளங்கீரனார் கபிலரைப் போலவே பாடிச் சிறப்பித்தார். இது கிடைக்காமல் போன பதிற்றுப்பத்தின் பத்தாம் பத்து போலும்.
- கூடலூர் கிழார் ஒரு கணியர். அவர் காலத்தில் ஒரு எரிமீன் வீழ்வு நிகழ்வை வைத்துக் கணித்து, தன் நாட்டு மன்னன் இன்ன நாளில் இறப்பான் எனக் கணித்தார். கணித்த நாளிலேயே மன்னனும் இறந்தான். இறந்த மன்னன் இந்த மாந்தரஞ்சேரல்.
- இவன் சிறந்த வள்ளல்.
- பொருநை என்னும் அமராவதி பாயும் கருவூர் அரசன்.
# சங்ககாலச் சேரர்

## தொகுப்பு வரலாறு

### மாரி வெண்கோ

| மூவேந்தர் நட்பு | } |
| --- | --- |  
: **சேரமான்** மாரிவெண்கோ, பாண்டியன் கானப்பேரெயில் தந்த உக்கிரப் பெருவழுதி, சோழன் இராசசூயம் வேட்ட பெருநற்கிள்ளி ஆகிய மூவரும் நண்பர்களாய் ஓரிடத்தில் இருப்பதைப் பார்த்த ஔவையார் இன்று போல் என்றும் வாழ்க என வாழ்த்தியுள்ளார்.
# சங்ககாலச் சேரர்

## தொகுப்பு வரலாறு

### வஞ்சன் (சேரமான்)

| வள்ளல் | } |
| --- | --- |
: **சேரமான்** வஞ்சன் என்னும் இவன் பாயல் என்னும் நாட்டுப் பகுதியை ஆண்ட அரசன். சிறந்த வள்ளல்.
# சங்ககாலச் சேரர்

## மேலும் காணலாம்

- சேர அரசர் காலநிரல்
# மு. மணிவெள்ளையன்

**மு. மணிவெள்ளையன்** (பிறப்பு: ஏப்ரல் 15 1948) மலேசியாவில் எழுத்தாளர்களுள் ஒருவராவரான இவர் காப்புறுதி முகவராவார். மேலும் இவர் "தமிழியம்" இதழின் ஆசிரியராகவும், உலகப் பண்பாட்டு இயக்கப் பொதுச் செயலாளராகவும், "திருக்குறள்" நெறி பரப்புநராகவும் கடமையாற்றியுள்ளார்.
# மு. மணிவெள்ளையன்

## எழுத்துத் துறை ஈடுபாடு

1966 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் வணிகவியல், குறளியம் மற்றும் சமுதாயச் சிந்தைனைக் கட்டுரைகளே எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
# மு. மாடசாமி

**மு. மாடசாமி** (பிறப்பு: டிசம்பர் 6 1942) மலேசியாவில் எழுத்தாளர்களுள் ஒருவராவராவார். மாடன், மதன் எனும் புனைப்பெயர்களால் நன்கறியப்பட்ட இவர் மருத்துவ ஆய்வாளராவார்.
# மு. மாடசாமி

## எழுத்துத் துறை ஈடுபாடு

1960 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் சிறுகதைகள், கட்டுரைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மேலும், இவரது ஆங்கில மருத்துவ ஆராய்ச்சிக் கட்டுரைகள் அனைத்துலக ஆய்விதழ்களில் இடம்பெற்றுள்ளன
- மலேசியத் தமிழ் எழுத்துலகம் தளத்தில் மு. மாடசாமி பக்கம்
# சுவிட்சர்லாந்து நடுவண் தொழில்நுட்ப நிறுவனம், சூரிக்

**சுவிட்சர்லாந்து நடுவண் தொழில்நுட்ப நிறுவனம், சூரிச்** அல்லது சுருக்கமாக **ஈடிஎச் சூரிச்** (*Swiss Federal Institute of Technology Zurich*, ETH) என்பது சுவிட்சர்லாந்து சூரிச் நகரத்தில் உள்ள ஒரு பொறியியல், அறிவியல், தொழிநுட்ப மற்றும் மேலாண்மைப் பல்கலைக்கழகம் ஆகும். இது உலகின் சிறந்த பல்கலைக்கழகங்கள் ஒன்றாகக் கணிக்கப்படுகிறது. இது தற்போது பொறியியல், அறிவியல் மற்றும் தொழில்நுட்பத்தில் உலகின் 7ஆவது சிறந்த பல்கலைக்கழகமாகும். ஆல்பர்ட் ஐன்ஸ்டீன் உட்பட 31 நோபல் பரிசு பெற்றவர்களை இப்பல்கலைக்கழகம் உருவாக்கி உள்ளது.  
சுவிட்சர்லாந்தின் கூட்டாட்சி அரசினால் 1854 ஆம் ஆண்டில் இப்பல்கலைக்கழகம் நிறுவப்பட்டது.
# முற்காலச் சோழர்கள்

**முற்காலச் சோழர்**களின் காலம் (பொ.ஊ.மு. 400–பொ.ஊ.மு. 300), அதாவது முந்தைய மற்றும் பிந்தைய சங்க காலங்கள் ஆகும். பண்டைய தமிழ்நாட்டை ஆண்ட மூன்று முக்கிய பேரரசுகளில் ஒன்றாக சோழர் குலம் இருந்துள்ளது. இவர்கள் உறையூர் மற்றும் காவேரிப்பூம்பட்டிணத்தை தலைநகரமாகக் கொண்டு ஆட்சி செய்தனர். சங்க இலக்கியம் மற்றும் பிற்கால நாட்டுப்புறப் பாடல்கள் மூலம் நாம் இவர்களைப் பற்றி அறிந்தாலும், அவை அனைத்தும் எந்த அளவிற்கு உண்மை என்று தெரியவில்லை. கிரேக்கத்தில் பெப்பிலஸ் மரிஸ் எரித்ரை என்று கூறப்படும் பயணக் கட்டுரையிலும், வரைபடங்களிலும் முற்காலச் சோழர்களின் நாடு மற்றும் அதன் நகரங்கள், துறைமுகங்கள், வாணிபம் போன்றவை தெளிவாகக் கூறப்பட்டுள்ளது.  
முற்காலம் என்பது சங்ககாலத்தையும் அதற்கும் முந்திய தொன்ம காலத்தையும் குறிக்கும். இவற்றின் விரிவுகளை கீழ்காணும் இருவேறு கட்டுரைகளில் காணலாம்.
- தொன்மச் சோழர்
- சங்ககாலச் சோழர்
# மஞ்சக்குப்பம்

**மஞ்சக்குப்பம்** இந்திய நகரான கடலூரின் மூன்று பெரிய பிரிவுகளுள் ஒன்று. பொன்னையாறு நதி நகரம் வழியாக பாய்கிறது. நதிக்கரைக்கு அருகில் உள்ள பகுதி மஞ்சகுப்பம் என்று பெயரிடப்பட்டது. இது 17-ஆம் நூற்றாண்டின்போது மஞ்சள் குப்பம் என்று அறியப்பட்டது. அதிகாரப்பூர்வமாக அது இன்னும் மஞ்சக்குப்பம் என்றே அறியப்படுகிறது. இருப்பினும் அண்மைய ஆண்டுகளில் மஞ்சைநகர் என்ற பெயர் மூலம் அறியப்படுகிறது.மஞ்சகுப்பத்தில் கடலூரின் முக்கிய அரசு அலுவலகங்கள், பள்ளிகள் மற்றும் மருத்துவமனைகள் அமைந்துள்ளன.  
மஞ்சகுப்பம் வரலாற்று முக்கியத்துவம் வாய்ந்த ஒரு இடம். 1680-இல் வெளியிடப்பட்ட சென்னை கசட்டேர்ஸ் "... தென்ஆற்காடு மாவட்டத்தில், அவர்கள் (டச்சு) தேவனாம்பட்டினம் கோட்டை உடைமையாக கொண்டிருந்தனர் மற்றும் மஞ்சகுப்பம் ஒரு குத்தகை நிலமாக அவர்கள் வசம் இருந்தது. 1690-இல் கோட்டை புனித டேவிட் வாங்கப்பட்டது ..." என்று குறிப்பிடுகிறது.
# மு. மீரா சலீமுல்லாஹி

**மு. மீரா சலீமுல்லாஹி** (பிறப்பு: பிப்ரவரி 4 1948) மலேசியாவில் எழுத்தாளர்களுள் ஒருவராவரான இவர் ஒரு வியாபாரியாவார். மேலும் இவர் பலதரப்பட்ட சமுதாய, பொதுநல இயக்கங்களில் உறுப்பினராகவும் செயற்பட்டுள்ளார்.
# மு. மீரா சலீமுல்லாஹி

## எழுத்துத் துறை ஈடுபாடு

1964 தொடக்கம் இவர் மலேசியா தமிழ் எழுத்துத்துறையில் ஈடுபட்டுவருகின்றார். பெரும்பாலும் கவிதைகள், சிறுகதைகள், கட்டுரைகள், உருவகக் கதைகள், சிறுவர் கதைகள் போன்றவற்றை எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன.
- தமிழ் எழுத்துலகம் தளத்தில் மு. மீரா சலீமுல்லாஹி பக்கம்
# இடைக்காலச் சோழர்கள்

**இடைக்காலச் சோழர்கள்** பொ.ஊ. 9-ம் நூற்றாண்டில் மிகப்பெரியதும் பிரபலமானதுமான பேரரசை நிறுவினார்கள். தென் இந்தியாவின் மிகப்பெரும்பாலான பகுதிகளைத் தங்கள் ஆட்சியின் கீழ் கொண்டுவந்தனர். இவர்களுடைய கடற்படை மிகவும் வலிமை உள்ளதாக இருந்தது. அதன் மூலமாகத் தென்கிழக்கு ஆசிய நாடுகளில் குறிப்பாக சிறீவிஜயம் வரை தங்களது செல்வாக்கை நீட்டித்து இருந்தார்கள். இவர்கள், தங்களுடைய தொடர் படையெடுப்புகள் மற்றும் ஆக்கரமிப்புகளால் இரண்டு நூற்றாண்டுகளாக இலங்கையின் அரசியல் விவகாரங்களில் ஆதிக்கம் செலுத்தினார்கள்.
# இடைக்காலச் சோழர்கள்

## குறிப்பிடத்தக்கவர்கள்

- விசயாலய சோழன்
- முதலாம் இராஜராஜ சோழன்
- இராசேந்திர சோழன்
- இராஜாதிராஜ சோழன்
- இரண்டாம் இராஜேந்திர சோழன்
- முதலாம் குலோத்துங்க சோழன்
# முத்திரைக் காசு

**முத்திரைக் காசு** (Punch marked coin) என்பது, வேதகாலத்துக்குப் பின்னர், கிமு 6 ஆம் நூற்றாண்டில் இருந்து கிபி 3 ஆம் நூற்றாண்டு முடிய உள்ள காலப்பகுதியில். இந்தியாவின் கங்கைச் சமவெளிப் பகுதியில் முத்திரை பொறித்து வெளியிடப்பட்ட காசைக் குறிப்பதாக கருத்து நிலவி வந்தது. பிற்பாடு பாண்டியர்கள் வெளியிட்ட காசுகளின் பழமை பொ.மு. 500 வரை சென்றதால் இவை தமிழகத்தில் சம காலத்தில் புழக்கத்தில் இருந்தமை அறியப்பட்டது. இவையே இந்தியாவில் வெளியிடப்பட்ட முதற் காசுகள் எனக் கருதப்படுகின்றன. இக்காசுகளை தமிழக மூவேந்தர்களின் அரசுகள், "சனபதங்கள்", "மகாசனபதங்கள்" அரசுகள் வெளியிட்டன. இக் காசுகள் அக்காலத்தில் *புராணா*, *கர்சாப்பாணா*, *பாணா* போன்ற பெயர்களால் குறிப்பிடப்பட்டன. இக் காசுகள் பலவற்றில் சின்னங்கள் முத்திரை இடப்பட்டிருந்தன. எடுத்துக்காட்டாக, சௌராசுட்டிரக் காசுகளில் திமிலுடன் கூடிய காளைச் சின்னமும், தெற்குப் பாஞ்சாலக் காசுகளில் சுவசுத்திக்காவும் பொறிக்கப்பட்டிருந்தன. மகதக் காசுகளில் பல்வேறு சின்னங்கள் காணப்படுகின்றன. இக் காசுகள் வெள்ளியில் செய்யப்பட்டவையாகவும், ஒரே நிறை கொண்டவையாகவும் இருந்தன. எனினும், இவை ஒழுங்கற்ற வடிவங்களைக் கொண்டிருந்தன.  
வட இந்தியாவில் இக் காசுகள் கிறித்தவ ஆண்டுத் தொடக்கத்துக்கு முன்பே வழக்கற்றுப் போய்விட்டன எனினும், தென்னிந்தியப் பகுதிகளில் மேலும் மூன்று நூற்றாண்டுகள் வழக்கில் இருந்தன.
# முத்திரைக் காசு

## உருவாக்கிய முறை

இக் காசுகளைச் செய்த விதம் குறித்த குறிப்புகள் மனு, பாணினி, கௌடில்யர் என்போர் எழுதிய நூல்களிலும், புத்த சாதகக் கதைகளிலும் வருகின்றன. உலோகத்தை மட்கலத்தில் இட்டு உருக்கியபின் அதனுடன் காரப்பொருள் சேர்த்துச் சுத்தம் செய்தனர். பின்னர் அவ்வுலோகத்தைக் குளிரவிட்டுச் சம்மட்டியால் அடித்துத் தகடுகளாக ஆக்கினர். இத்தகடுகள் குறித்த நிறைகளைக் கொண்டிருக்குமாறு துண்டுகளாக வெட்டப்பட்ட பின்னர், அவற்றின் மீது முத்திரைப் பொறிகளைப் பயன்படுத்தி முத்திரை இட்டனர். சில அரசுகள் உருக்கிய உலோகத்தை அச்சில் வார்த்து வட்டவடிவமாகச் செய்து முத்திரை இட்டதையும் அறிய முடிகிறது.
# முத்திரைக் காசு

## பொறிப்புகள்

இக்காசுகளில் எழுத்துக்களோ அல்லது அவை வெளியிடப்பட்ட ஆண்டுகளோ பொறிக்கப்படவில்லை. சின்னங்கள் மட்டுமே காணப்பட்டன. இச் சின்னங்களில் விலங்குகள், பறவைகள், மரங்கள், மனிதர், பிற உயிரினங்கள், சூரியன் போன்றவைகளும்; சதுரம், முக்கோணம் போன்ற வடிவங்களும் அடங்கியிருந்தன. இவ்வாறு பொறிக்கப்பட்டிருக்கும் சின்னங்களைக் கொண்டே காசுகள் எக்காலத்துக்கு உரியவை என்றும் யாரால் வெளியிடப்பட்டவை என்றும் ஓரளவுக்கு அறிந்துகொள்ள முடிகிறது. இக் காசுகளின் முன்பக்கத்தில் ஐந்து அல்லது ஆறு சின்னங்கள் காணப்படுகின்றன. சில காசுகளில் பின்பக்கத்தில் சின்னங்கள் எதுவும் இல்லை. எனினும், வேறு சில காசுகளில் ஒன்று அல்லது அதற்கு மேற்பட்ட சின்னங்களும் காணப்படுவது உண்டு. இச் சின்னங்கள், அவை முதலில் உருவாக்கப்பட்ட காலத்தில் அன்றிப் பின்னர் அவற்றை வைத்திருந்தவர்களால் பொறிக்கப்பட்டவை என்ற கருத்தும் நிலவுகிறது.
# கல்யாணி தொகரிகர்

**கல்யாணி தொகரிகர்** (*Kalyani Dhokarikar *, பிறப்பு: மே 9 1971), இந்தியா பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1995 ல் இந்திய பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். கல்யாணி ஒரு மிதவேகப் பந்து வீச்சாளர் ஆவார்.
# சுவசுத்திக்கா

வில் சமார்ரா பண்பாடு காலத்திய பீங்கான் தட்டின் நடுவில் இடப்பக்கம் வளைந்த **சுவசுதிக்கா** சின்னம், எட்டு மீன்கள், 4 நீந்தும் மீன்களின் ஓவியங்கள், காலம் கிமு 4000, பெர்கமோன் அருங்காட்சியகம்]]  
யின் சின்னமாக சுவசுத்திக்கா.]]
**சுவஸ்திக்** அல்லது **சுவஸ்திகா** என்பது ஒன்றையொன்று அவற்றின் நடுப்பகுதியில் செங்குத்தாக வெட்டும் ஒரேயளவான இரண்டு கோடுகள், அவற்றின் எல்லா நுனிப்பகுதிகளும் ஒரே திசையில் வளைந்து இருக்குமாறு அமைந்த ஒரு வடிவத்தைக் குறிக்கும். இது நுனிகள் வலப்பக்கம் வளைந்தவையாகவோ , இடப்பக்கம் வளைந்தவையாகவோ இருக்கலாம். இந்த வடிவம் பண்டை இந்தியாவின், சிந்துவெளி நாகரிகக் காலத்தில் பயன்பாட்டில் இருந்ததாகத் தொல்லியல் ஆய்வுகளின் மூலம் தெரிய வருகிறது. இது இந்தியச் சமயங்களான இந்து, பௌத்தம், சமணம் ஆகியவற்றில் புனிதச் சின்னமாக பயன்பட்டது.  
மேற்கத்திய பண்பாட்டில் குறிகிய காலம் இவ்வடிவம் பெரு வழக்கில் இருந்ததைத் தொடர்ந்து, 1920 ஆம் ஆண்டில் தேசிய சமூகவுடமைச் செருமன் தொழிலாளர் கட்சியினர் (நாசிக் கட்சி) இவ்வடிவத்தைத் தமது சின்னமாக ஆக்கினர். 1933 ஆம் ஆண்டில் அடோல்ஃப் இட்லர் செருமனியின் ஆட்சியைப் பிடித்த பின்னர், சுவசுத்திக்கா நாசி செருமனியில் பொதுவாகப் பயன்படுத்தப்பட்ட ஒரு சின்னம் ஆனது. 1935 ஆம் ஆண்டில் சுவசுத்திக்காவைக் கொண்டிருந்த நாசிக் கட்சியின் கொடி, செருமனியின் கொடி ஆக்கப்பட்டது. இதனால் 1930களில், சுவசுத்திக்காவை நாசிசம், பாசிசம், வெள்ளையின உயர்வுக் கொள்கை ஆகியவற்றுடன் தொடர்புடைய ஒன்றாகவே மேற்குலகம் பார்த்தது. தற்காலத்தில் மேற்கு நாடுகளில் இது இகழ்ச்சிக்கு உரிய ஒரு சின்னமாகவே உள்ளது. நாசிசத்தின் சின்னமாக இது பயன்படுத்தப்படுவதை செருமனி தடை செய்துள்ளது. நாசிசத்தை அடிப்படையாகக் கொண்ட பல தற்கால தீவிரவாத அரசியல் கட்சிகள் சற்று மாற்றியமைக்கப்பட்ட சுவசுத்திக்காவைத் தமது சின்னமாகக் கொண்டுள்ளன.
# சுவசுத்திக்கா

## பெயர்

சுவசுதிக்கா என்னும் பெயர் சமசுக்கிருத மூலம் கொண்டது. இது அதிட்டத்தைத் தரக்கூடிய அல்லது மங்களமான பொருட்களைக் குறிக்கிறது. இச்சொல்லில் முதலில் வரும் *சு* நல்ல என்பதைக் குறிக்கும். ஆகவே *சுவசுதி" நலமாக இருத்தலைக் குறிக்கிறது." *  
பௌத்த சமயத்தவர்கள் பயன்படுத்திய இக் குறியீடு சமயத்தினூடாகச் சீன மொழியில் எழுத்தாக நிலை பெற்றுள்ளது. அம் மொழியில் இருந்து சப்பான் மொழி உட்பட்ட பல கிழக்காசிய மொழிகளுக்கும் இது பரவி உள்ளது. சீன மொழிக்கான ஒருங்குறி வரி வடிவங்களில் இடது புறம் நோக்கும் சுவசுத்திக்கா வடிவம் U+534D என்பதினாலும், வலது புறம் நோக்கும் வடிவம் U+5350 என்பதினாலும் குறிக்கப்படுகிறது. திபெத்திய மொழிக்கான ஒருங்குறியிலும் நான்கு வகையான சுவசுத்திக்கா வடிவங்கள் இடம்பெற்றுள்ளன.
# சுவசுத்திக்கா

## வடிவம்

வடிவவியல் அடிப்படையில் சுவசுத்திக்காவை ஒரு இருபதுகோணி அல்லது 20 பக்கப் பல்கோணி எனக் கொள்ளலாம். இது 90 பாகை சுழற்சிச் சமச்சீர் கொண்ட ஒரு வடிவம். ஆனால், இது தெறிப்புச் சமச்சீர்த் தன்மை உடையது அல்ல. இதன் வலப்புறம் நோக்கியதும், இடப்புறம் நோக்கியதுமான இரு வடிவங்களும் ஒன்றுக்கொன்று தெறிப்பு வடிவங்களாக அமைந்துள்ளன. இவ்விரு சுவசுத்திக்கா வடிவங்களையும் பின்வரும் வழிகளில் வேறுபடுத்திக் குறிப்பிடுவது உண்டு.  
- மணிக்கூட்டுத்திசை வடிவம் - எதிர் மணிக்கூட்டுத்திசை வடிவம்
- இடம் நோக்கிய வடிவம் - வலம் நோக்கிய வடிவம்
- இடக்கை வடிவம் - வலக்கை வடிவம்  
கோடுகள் கிடையாகவும், நிலைக்குத்தாகவும் அமைய இருக்கும் சுவசுத்திக்கா வடிவம் ஒன்றில், மேலே இருக்கும் கிடைக்கோடு நோக்கும் திசையின் அடிப்படையிலேயே வலம் நோக்கு, இடம் நோக்கு என்பன தீர்மானிக்கப்படுகின்றன. இக்கோடு பார்ப்பவர்களின் வலப்பக்கம் நோக்கியிருந்தால் அது வலம் நோக்கிய சுவசுத்திக்கா. இடப்புறம் நோக்கியிருந்தால் அது இடம் நோக்கிய சுவசுத்திக்கா. சுவசுத்திக்காவின் சுழற்சித்திசை என குறுக்குக்கோடுநோக்கும் திசையைக் கொள்வதா அல்லது அக்கோடு பின்தொடர்ந்து செல்லும் திசையைக் கொள்வதா என்பதில் குழப்பம் உள்ளது. பெரும்பாலும், நுனிகளில் அமையும் குறுக்குக் கோடுகள் நோக்கும் திசையில் சுழற்சி ஏற்படுவதாகக் கொண்டே மணிக்கூட்டுத்திசை அடிப்படையில் வேறுபாடு விளக்கப்படுகிறது. இதன்படி வலம் நோக்கிய சுவசுத்திக்கா மணிக்கூட்டுத்திசை வடிவம் ஆகும். இடம் நோக்கிய வடிவம் எதிர்மணிக்கூட்டுத்திசை வடிவம் ஆகும்.
# கேன்டசி அட்கின்ஸ்

**கேன்டசி அட்கின்சு** (*Candacy Atkins*, பிறப்பு: பிப்ரவரி 13 1984), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2003-2004-ல் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டுள்ளார்.
# ஷெரில் பேலி

**ஷெரில் பேலி** (*Sheryl Bayley*), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் 11 தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1974 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஷிர்லி-ஆன் பொனபார்ட்

**ஷிர்லி-ஆன் பொனபார்ட்** (*Shirley-Ann Bonaparte *, பிறப்பு: பிப்ரவரி 5 1956), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1979 ல் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பெவர்லி பிரௌன்

**பெவர்லி பிரௌன்** (*Beverly Browne*, பிறப்பு: மார்ச்சு 27 1957), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் 11 தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# லுயீஸ் பிரௌன்

**லுயீஸ் பிரௌன்** (*Louise Browne*, பிறப்பு: மார்ச்சு 16 1952), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# மடைப்பள்ளி

வீட்டில் சமையல் செய்யும் இடம் சமையலறை என்று சொல்லப்படுகிறது. இந்து சமயக் கோயிலில் சமையல் செய்யும் இடம் **“மடைப்பள்ளி”** என்று அழைக்கப்படுகிறது. வீட்டில் சமையல் செய்யுமிடத்தை **மடைவாயில்** எனக் கூறும் வழக்கும் உண்டு.
# மடைப்பள்ளி

## பெயர்க் காரணம்

மடை என்னும் சொல் சமையல் செய்த சோற்றைக் குறிக்கும்.
- தெய்வ மடையின் தேக்கிலை பகுக்கும்
- மகளிர் மடையுடன் (பொங்கலுடன்) சாலினி கோயிலுக்குச் சென்றனர்
- பல்வேறு உருவின் சில் அவிழ் மடையொடு சிறுமறி கொன்று இவள் நறுநுதல் நீவி வணங்கினை
- நிறம்படு குருதி புறம்படின் அல்லது, மடை எதிர் கொள்ளா அஞ்சுவரு மரபின் கடவுள் அயிரை
- கொற்றவைக்குப் படைக்கப்பட்ட பொங்கல் படையல் மடை எனப்பட்டது.
பள்ளி என்னும் சொல் இடத்தைக் குறிக்கும். எனவே சமையல் செய்யுமிடம் மடைப்பள்ளி எனப்பட்டது
# ஃபெலீசியா கமிங்ஸ்

**ஃபெலீசியா கமிங்ஸ்** (*Felicia Cummings*, பிறப்பு: பிப்ரவரி 20 1968), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 14 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2003 - 2005 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சி. கணபதிப்பிள்ளை

பண்டிதமணி **சி. கணபதிப்பிள்ளை** (சூன் 27, 1899 - மார்ச் 13, 1986) ஈழத்துத் தமிழறிஞர். சைவசமயம், தமிழிலக்கியம், மெய்யியல், தமிழர் பண்பாடு ஆகிய துறைகளில் இவர் ஆற்றிய உரைகளும், எழுதிய கட்டுரைகளும் தொகுக்கப்பட்டு 23 நூல்களாக வெளியிடப்பட்டுள்ளன.
# சி. கணபதிப்பிள்ளை

## வாழ்க்கைச் சுருக்கம்

பண்டிதமணி இலங்கையின் வடக்கே யாழ்ப்பாண மாவட்டத்தில் மட்டுவில் என்ற ஊரில் தருமர் என அழைக்கப்பட்ட சின்னத்தம்பி மற்றும் தனங்களப்பு முருகர் மகள் வள்ளியம்மை ஆகியோருக்குப் பிறந்தார். மட்டுவில் சந்திரமௌலீச பாடசாலையில் ஆரம்பக் கல்வியைக் கற்றார். மூன்றாவது வயதிலேயே தாயாரை இழந்தவர், 13வது வயதில் தந்தையாருடன் தனங்கிளப்புக்கு இடம்பெயர்ந்தார். தமிழறிஞர்களான சாவகச்சேரி பொன்னையா உபாத்தியாயர், சாவகச்சேரி பொன்னம்பலப் புலவர், சாவகச்சேரி பொன்னப்பாபிள்ளை ஆகியோரிடத்தில் தமிழ் கற்ற கணபதிப்பிள்ளை 1917 இல் நாவலர் காவியப் பாடசாலையில் சேர்ந்து சுன்னாகம் அ. குமாரசுவாமிப் புலவர், வித்தகம் ச. கந்தையாபிள்ளை, வித்துவான் ச.சுப்பையாபிள்ளை, சுவாமி விபுலாநந்தர் போன்ற பேரறிஞர்களிடம் கல்வி கற்றார்.  
1926 ஆம் ஆண்டில் மதுரைத் தமிழ்ச் சங்கத் தேர்விற் சித்தி பெற்றுப் பண்டிதர் பட்டம் பெற்றார். லோச் செல்லப்பாவின் தூண்டுதலால் மட்டுவில் சந்திரமௌலீச வித்தியாலயத்தில் காவிய வகுப்புகளைப் பண்டிதமணி நடத்த ஆரம்பித்தார்.  
கோப்பாய் அரசினர் ஆசிரிய பயிற்சிக் கலாசாலையில் ஆசிரிய பயிற்சி பெற்ற பண்டிதமணியை 1929 இல் யாழ்ப்பாணம் திருநெல்வேலி சைவாசிரியக் கலாசாலையில் விரிவுரையாளராகப் பணியில் சேர்ந்தார்.
# சி. கணபதிப்பிள்ளை

## பண்டிதமணி பட்டம்

1951-இல் யாழ்ப்பாணம் திருநெல்வேலி பரமேசுவரா கல்லூரியில் இடம்பெற்ற தமிழ் விழாவில் பண்டிதமணி தமிழ் என்ற பொருளில் ஆற்றிய உரை தமிழக அறிஞர்கள் உள்ளிட்ட பலராலும் பாராட்டப்பட்டது. அந்த உரையே அவருக்குப் பண்டிதமணி என்ற பட்டத்தையும் பெற்றுக் கொடுத்தது.  
கவிசமயம் என ஒரு சமயம் புலவர்களுக்கு உண்டு என பண்டிதமணி விளக்கம் கூறுவார். அவரது வார்த்தையில் கூறினால், கவிசமயமாகிய அந்தச் சமயம் சைவ சமயம் முதலிய சமய வகைகளைச் சேராதது. கவிஞன் ஒருவன் ஓர் உணர்ச்சி கைவந்த பிறகு அதன் பரிபக்குவ பருவம் நோக்கி நன்றாகக் கனிந்துவிட்டது என்று கண்டபொழுது, ஏற்ற சந்தர்ப்பங்கள் பாத்திரங்களை நாடி அதனை இன்னும் இன்னும் பொறாது, பொறுக்க முடியாது கருவுயிர்த்தற்கு, சொல்லுருவத்திற் கண்டுகளித்தற்கு - முகஞ் செய்கின்றான். அம் முகத்திற்குக் கவிசமயம் என்று பெயர் வைத்துக் கொள்வோம் என்கிறார் பண்டிதமணி.  
நல்லூர் ஆறுமுக நாவலர் மீது மிகுந்த பற்றுக் கொண்டவர் பண்டிதமணி. அவரது எழுத்துக்களைக் கற்று நாவலரோடு சம்பந்தப்பட்ட கட்டுரைகள் பலவற்றை எழுதினார். அத்துடன் சிதம்பரம் கும்பாபிசேக மலரில் சுவாமி ஞானப்பிரகாசர் குறித்தும் கலைமகள் மலரில் பஞ்ச கன்னிகைகள் குறித்தும் பண்டிதமணி எழுதிய ஆக்கங்கள் அவருக்கு மிகுந்த புகழைக் கொடுத்தன.
# சி. கணபதிப்பிள்ளை

## பல்கலைக்கழகக் கௌரவப் பட்டங்கள்

- பண்டிதமணியின் தமிழ்த் தொண்டிற்காக இலங்கைப் பல்கலைக்கழகம் 1978, மே 31 ஆம் நாள் இலக்கியக் கலாநிதி என்ற கௌரவப்பட்டத்தை வழங்கிக் கௌரவித்தது.
- யாழ்ப்பாணப் பல்கலைக்கழகத்தில் 1978 ஆகத்து 14 ஆம் நாள் அன்றைய துணைவேந்தர் சு. வித்தியானந்தன் இலக்கிய கலாநிதிப் பட்டம் அளித்துக் கௌரவித்தார்.
# சி. கணபதிப்பிள்ளை

## எழுதிய நூல்கள்

- கண்ணகி தோத்திரம்
- கதிர்காம வேலவன் பவனி வருகிறான்
- இலக்கிய வழி
- சைவ நற்சிந்தனைகள்
- பாரத நவமணிகள்
- கந்த புராண கலாசாரம்
- கந்த புராண போதனை
- சிவராத்திரியில் சிந்திக்கத் தக்கவைகள்
- இருவர் யாத்திரிகர்
- சமயக் கட்டுரைகள்
- இலக்கிய வழி
- கம்பராமாயணக் காட்சிகள்
- கந்தபுராணம் தட்சகாண்டம் உரை
- நாவலர்
- சிந்தனைச் செல்வம்
- நாவலரும் கோயிலும்
- சிந்தனைக் களஞ்சியம்
- கோயில்
- ஆறுமுக நாவலர்
- அன்பினைந்திணை
- அத்வைத சிந்தனை
- செந்தமிழ்க் களஞ்சியம்
- ஒளவை குறள் (மூலமும் தெளிவுரையும்)
- பத்தினி வழிபாடு
# சி. கணபதிப்பிள்ளை

## மறைவு

பண்டிதமணி கணபதிப்பிள்ளை 1986 மார்ச் 13 வியாழக்கிழமை தின்னவேலியில் உள்ள அவரது இல்லத்தில் தனது 86-வது அகவையில் காலமானார்.
# சி. கணபதிப்பிள்ளை

## நினைவுகள்

- மட்டுவில் கிராமத்தில் கணபதிப்பிள்ளை நினைவாகப் பண்டிதமணி மணிமண்டபம் அமைக்கப்பட்டுள்ளது.
- 1999 இல் மட்டுவில் இந்து இளைஞர் மன்றத்தினர் நூற்றாண்டு விழா எடுத்துக் கௌரவித்தனர்.
- மட்டுவில் சந்திரமௌலீச வித்தியாலயத்தில் பண்டிதமணி அவர்களுக்கு உருவச்சிலை ஒன்றைப் பாடசாலை வளவில் நிறுவியுள்ளனர்.
- 1999 ஆம் ஆண்டில் இலங்கை அரசு பண்டிதமணிக்கு முத்திரை வெளியிட்டுக் கௌரவித்தது.  
- இலக்கிய கலாநிதி பண்டிதமணி சி. கணபதிப்பிள்ளை, ச.லலீசன், யாழ்மண்
# மெர்லின் எட்வர்ட்சு

**மெர்லின் எட்வர்ட்சு** (*Merlyn Edwards*) மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் இரண்டு தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பெக்கி ஃபேர்வெதர்

**பெக்கி ஃபேர்வெதர்** (*Peggy Fairweather*, மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் 10 தேர்வுத் துடுப்பாட்டப் போட்டியிலும், ஏழு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# வெரீனா ஃபெலீசியன்

**வெரீனா ஃபெலீசியன்** (*Verena Felician*, பிறப்பு: நவம்பர் 12 1964), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 36 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1997 - 2005 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# யொலன்டே கெட்டஸ்ஹோல்

**யொலன்டே கெட்டஸ்ஹோல்** (*Yolande Geddes-Hall*), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஐந்து தேர்வுத் துடுப்பாட்டப் போட்டியிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# நடீன் ஜார்ஜ்

**நடீன் ஜார்ஜ் ** (*Nadine George*, பிறப்பு: அக்டோபர் 15 1968), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 31 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2003 - 2009 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# இந்துமதி கோர்டியால்

**இந்துமதி கோர்டியால் ** (*Indomatie Goordial*, பிறப்பு: ஆகத்து 15 1985), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2003 - 2005 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சுவசுத்திக்கா வளைவு

**சுவசுத்திக்கா வளைவு** என்பது, ஒரு நாற்படிச் சமதள வளைவரைபு ஆகும். இவ்வளைவரைபுக்கு கன்டி, ரோலெட் ஆகிய இருவர் இப்பெயரை இட்டனர். இதன் கார்ட்டீசியச் சமன்பாடு பின்வருமாறு அமையும்:  
:<math> y^4-x^4 = xy,\, </math>  
அல்லது இவ்வளைவைப் பின்வருமாறு கோணத்தூரச் சமன்பாட்டினாலும் குறிப்பிடலாம்.  
:<math>r^2 = - \tan(2\theta)/2. \,</math>  
இவ்வளைவு வலம் நோக்கிய சுவசுத்திக்காவின் வடிவத்தை ஒத்திருக்கும். எனினும் சமன்பாட்டை மாற்றுவதன் மூலம் இடம் நோக்கிய சுவசுத்திக்காவை ஒத்த வளைவைப் பெறலாம். இச் சமன்பாடு பின்வருமாறு அமையும்:  
:<math> x^4 - y^4 = xy. \,</math>
# ஜுலியானா நீரோ

**ஜுலியானா நீரோ** (*Juliana Nero*, பிறப்பு: சூன் 14 1979), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 54 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 2003 - 2010 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ப. மு. அன்வர்

**ப. மு. அன்வர்** (பிறப்பு: சூன் 15, 1942) மலேசியாவில் புகழ்பெற்ற ஒரு மூத்த தமிழ்ப் புலவர். சிந்துக் கண்ணியில் நிறைய பாடல்களை எழுதி உள்ளார்.
# ப. மு. அன்வர்

## வாழ்க்கைச் சுருக்கம்

அன்வர் தமிழ்நாடு, தஞ்சாவூர் மாவட்டத்தைச் சேர்ந்த திருப்பனந்தாள் எனும் இடத்தில் பக்கீர் முகமது ராவுத்தர், சபியாபிவி ஆகியோருக்கு 1942-ஆம் ஆண்டு சூன் 15-ஆம் நாள் பிறந்தார். ஆரம்பக் கல்வியை தவித்திரு குமரகுருபரர் உயர் தொடக்கப் பள்ளியில் பயின்றார். 1956-இல் மலாயாவிற்கு வந்து தம்முடைய கல்வியைத் தொடர்ந்தார். பண்டைய தமிழ் இலக்கண இலக்கியங்களைப் பல அறிஞர்களிடம் இருந்து அறிந்து கொண்டார். சித்தர் பாடல்களையும் திருமுறைகளையும் கற்று நிறைந்த நூலறிவைப் பெற்றார்.
# ப. மு. அன்வர்

## படைப்பாற்றல்

1957-ஆம் ஆண்டு தமிழ் முரசு மாணவர் மணிமன்ற மலரில் எழுதத் தொடங்கினார். கவிதைவேள் கா.பெருமாள் வழியாகத் தம்முடைய கவிதைப் படைப்பாற்றலை நெறிப்படுத்திக் கொண்டார்.  
இவருடைய தன்னுணர்ச்சிப் பாக்களும், கவிதை நாடகங்களும், இசைப் பாடல்களும் மலேசிய வானொலி யில் நீண்ட காலமாக இடம் பெற்று வருகின்றன. நூற்றுக்கணக்கான பாடல்களை எழுதி உள்ளார். ஆனால், அந்தப் பாடல்களை நூலாக்கம் செய்யவில்லை. எனினும், ‘செய்குசனான்’ எனும் குறும்பாவியலை நூலாக வெளியிட்டுள்ளார்.  
இந்த நூல் மலேசியத் தமிழ் எழுத்தாளர் சங்கத்தின் 2003-ஆம் ஆண்டின் டான் ஸ்ரீ வி. மாணிக்கவாசகம் விருதைப் பெற்றது. 5000 மலேசிய ரிங்கிட் பரிசாகவும் வழஙகப்பட்டது. இவர் மலேசியாவில் எண்ணற்ற பரிசுகள், விருதுகள், தங்கப் பதக்கங்களப் பெற்றுள்ளார். . அருள்மதியம் பதிப்பகம் வெளியிட்ட ‘மலேசியத் தமிழ்க்கவிதைக் களஞ்சியம்’ தொகுப்புக் குழுவின் ஆசிரியர்களில் ஒருவராகப் பணியாற்றி உள்ளார்.
# ஸ்டெஃபனி பவர்

**ஸ்டெஃபனி பவர்** (*Stephanie Power*, பிறப்பு: ஏப்ரல் 19 1957), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 34 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993-2004/05 பருவ ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# ஜாக்குலின் ராபின்சன்

**ஜாக்குலின் ராபின்சன்** (*Jacqueline Robinson*, பிறப்பு: சனவரி 30 1966, இறப்பு: அக்டோபர் 3 2005), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 16 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.
# ஜாஸ்மின் சாம்மி

**ஜாஸ்மின் செம்மி** (*Jasmine Sammy*), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஆறு தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 -1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# பெட்ரீசியா விட்டேகர்

**பெட்ரீசியா விட்டேகர்** (*Patricia Whittaker*), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் 11 தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். இவர் 1975 -1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டியிலும் பங்குகொண்டார்.
# நம்பியாறு

**நம்பியாறு** தமிழகத்தின் தென்பகுதியில் பாயும் ஓர் ஆறு. இது திருநெல்வேலி மாவட்டத்தின் நான்குநேரி வட்டத்தினூடாகப் பாய்கிறது. இது 45 கிலோமீட்டர் நீளமுடைய ஒரு சிறு ஆறு. இது மேற்குத் தொடர்ச்சி மலையில் உற்பத்தியாகிப் பாய்கிறது.  
பரட்டையாறு, தாமரையாறு ஆகியன இதன் துணையாறுகள் ஆகும். மகேந்திரகிரி மலையின் அடிவாரத்தில் இவ்விரு ஆறுகளும் சேர்கின்றன.
# என்விஸ் வில்லியம்

**என்விஸ் வில்லியம்** (*Envis Williams*, பிறப்பு: அக்டோபர் 8 1962), மேற்கிந்தியத் தீவுகள் பெண்கள் தேர்வுத் துடுப்பாட்ட அணியின் அங்கத்தினர். இவர் ஒரு தேர்வுத் துடுப்பாட்டப் போட்டியிலும், 21 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 997/98-2004/05 பருவ ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும், ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
# சூரியச் சின்னங்கள்

**சூரியச் சின்னம்** என்பது சூரியனைக் குறிப்பதற்காகப் பயன்படும் ஒரு குறியீடு ஆகும். உளப்பகுப்பாய்வு, குறியியல், சோதிடம், சமயம், தொன்மவியல், குறிசொல்லல், மரபுச் சின்னவியல் போன்ற துறைகளில் சூரியச் சின்னங்கள் பயன்படுகின்றன. சூரியச் சின்னங்கள் பல்வேறு வடிவங்களைக் கொண்டவையாக உள்ளன.
# சூரியச் சின்னங்கள்

## வட்டச் சமச்சீர் வடிவங்கள்

### வட்டம்

எளிமையான ஒரு வட்டம் சூரியனைக் குறிக்கும் சின்னமாகப் பயன்படுவது உண்டு.
# சூரியச் சின்னங்கள்

## வட்டச் சமச்சீர் வடிவங்கள்

### மையத்தில் புள்ளியைக் கொண்ட வட்டம்

வட்டமொன்றின் மையத்தில் புள்ளியைக் கொண்ட குறியீடு சூரியனைக் குறிக்கப் பயன்படுவது உண்டு. இது வானியல், சோதிடம் ஆகிய துறைகளில் சூரியனைக் குறிக்கப் பயன்படுகின்றது. பண்டை எகிப்து மொழியில் சூரியனைக் குறிக்கும் "ரா" என்பதன் குறியீடும் இதுவே. பழங்காலச் சீன மொழியில் சூரியன், பகல் என்பவற்றைக் குறிக்கும் குறியீடும் இது போன்றதே. எனினும் தற்காலத்தில் இது சதுரவடிவம் கொண்டதாக மாறிவிட்டது.
# சூரியச் சின்னங்கள்

## நாற்படிச் சமச்சீர் வடிவம்

### சூரியச் சிலுவை

"சூரியச் சிலுவை" அல்லது "சூரியச் சில்லு" எனப்படும் சூரியச் சின்னம் ஒரு வட்டத்தை நான்காகப் பிரிக்குமாறு அதற்குள் ஒன்ன்றுக்கொன்று செங்குத்தாக வரையப்பட்ட இரண்டு கோடுகளைக் கொண்டதாக இருக்கிறது. இந்த நான்கு பிரிவுகள் நான்கு பருவகாலங்களைக் குறிப்பதாகக் கருதப்படுகிறது.
# சூரியச் சின்னங்கள்

## நாற்படிச் சமச்சீர் வடிவம்

### சுவசுத்திக்கா

சுவசுத்திக்காவை "சூரியச் சிலுவை" சின்னத்திலிருந்து இருந்து உருவாக்க முடியும். சில வேளைகளில் இது சூரியச் சின்னமாகப் பயன்படுகின்றது. எனினும் பல பண்பாடுகளில், இது பிற பொருள்களைக் குறிக்கும் குறியீடுகளாகவும் பயன்படுவது உண்டு. இந்து, பௌத்தம், சமணம் ஆகிய சமயங்களில் இது வேறு பொருள் குறிக்கின்றது.
# சூரியச் சின்னங்கள்

## நாற்படிச் சமச்சீர் வடிவம்

### எண்முனை விண்மீன்

பெரும்பாலும் நாற்படிச் சமச்சீருடன் கூடிய என்முனை விண்மீன் வடிவங்கள் சூரியனைக் குறிக்கின்றன. இவ்வடிவங்கள், உடுமுர்ட்டியா, மோர்டோவியா, மாரி எல், சுவாசியா போன்ற உருசிய நாட்டின் உட்பிரிவுகளின் கொடிகளில் சூரியனைக் குறிக்கும் குறியீடாகப் பயன்படுகின்றன. இதே பொருள் குறிக்கும் வகையில் இச் சின்னம் 1959 - 1963 காலப் பகுதி ஈராக்கின் கொடியிலும் அமைந்திருந்தது. பண்டைக்காலத்தில் ஊராலியப் பழங்குடியினர் தமது குறியீடாக இதனைக் கொண்டிருந்தனர்.
# சூரியச் சின்னங்கள்

## நாற்படிச் சமச்சீர் வடிவம்

### இரட்டைச் சூரியச் சிலுவை

வட்டமொன்றை எட்டுப் பாகங்களாகப் பிரிக்கும் வகையில் நான்கு குறுக்குக் கோடுகளைக் கொண்ட குறியீடு இது. எட்டு ஆரைக்கால்கள் கொண்ட சில்லின் வடிவம் கொண்டது. இதுவும் சூரியனைக் குறிக்கும் ஒரு சின்னம் ஆகும்.
# சூரியச் சின்னங்கள்

## முப்படிச் சமச்சீர் வடிவம்

### முச்சுருளி

மூன்று சுருளிகள் ஒன்னுடன் ஒன்று பிணைந்த அமைப்பைக் கொண்டவையே முச்சுருளி வடிவங்கள். சில முச்சுருளி வடிவங்கள் சூரியனைக் குறிப்பதற்கான குறியீடுகளாகப் பயன்படுகின்றன. உருசியாவின் உட்பிரிவுகளில் ஒன்றான இங்குசேத்தியக் குடியரசின் கொடியில் காணப்படும் முச்சுருளி வடிவம் சூரியனைக் குறிக்கிறது.
# சூரியச் சின்னங்கள்

## அறுபடிச் சமச்சீர் வடிவம்

### உரோசாவிதழுரு

உரோசாப்பூவின் இதழ்களைக் காட்டுவதாகக் கூறப்படும் ஆறு இதழ்களுடன் அமைந்த இந்த உரோசாவிதழுரு என்னும் வடிவம், அங்கேரியில் ஒரு சூரியச் சின்னமாகவும், ஒரு அழகூட்டல் கூறு ஆகவும் பயன்படுகிறது. இதே சின்னம், சிலேவியப் பகுதிகளில் வியாழனைக் குறிக்கிறது. இது பல்வேறு பாரம்பரியக் கலைகளிலும், பண்டைய கட்டிடக்கலையிலும் அலங்காரக் கூறாகப் பயன்பட்டது. பொதுவாக இச்சின்னம் அரசியல் தொடர்புகள் அற்ற பாரம்பரியச் சின்னமாகவே கருதப்பட்டாலும், எசுப்பானியாவின் தன்னாட்சியுடன் கூடிய அசுட்டூரியாசுப் பகுதியில் சில தேசியவாத இயக்கங்கள் இதனைத் தமது சின்னமாகப் பயன்படுத்துகின்றன.
# சூரியச் சின்னங்கள்

## அறுபடிச் சமச்சீர் வடிவம்

### சூரிய வட்டம்

வட்டமொன்று மூன்று குறுக்குக் கோடுகளால் ஆறு பகுதிகளாகப் பிரிக்கப்படும் வகையில் அமைந்த வடிவமே சூரிய வட்டம் எனப்படுகிறது. சிலாவியப் பகுதியில் சூரியச் சின்னமாகப் பயன்படும் இக் குறியீடு இசுபுருச் சிலைகளிலும் காணப்படுகிறது. அச் சிலைகளில் இது போர்க் கடவுளான சுவாந்தவிட்டைக் குறிப்பதாகக் கூறப்படுகின்றது.
# சூரியச் சின்னங்கள்

## கதிர் அமைப்பிலான வடிவம்

### முக்கோணக் கதிர்கள்

வட்டமான நடுப் பகுதியையும், அதிலிருந்து விரிந்து செல்வதுபோல் வரையப்பட்ட முக்கோண வடிவக் கதிர்களையும் கொண்ட குறியீடுகள் சூரியனின் சின்னமாகப் பயன்படுகின்றன. இவ்வாறான சூரியச் சின்னங்களில் கதிர்களின் எண்ணிக்கை மாறுபடுவது உண்டு. கதிர்கள் நேரான, வளைந்த, அல்லது அலைவடிவிலான முக்கோணங்களாக அமைவது உண்டு. பண்டைய மெசொப்பொத்தேமியாவின் சாமாசு என்னும் சூரியக் கடவுளைக் குறிக்கும் சின்னத்தில் நான்கு நேர் முக்கோணங்களும், அவற்றின் இடையே அமைந்த நான்கு அலைவடிவ முக்கோணங்களும் கதிர்களைக் குறிக்க வரையப்பட்டுள்ளன. உருகுவே, கிரிபாட்டி ஆகிய நாடுகளின் கொடிகளிலும், ஆர்சென்டீனாக் கொடியின் சில வகைகளிலும், ஐரியப் பாதுகாப்புப் படையினரின் தொப்பியில் உள்ள சின்னத்திலும் இவ்வகையான கலப்பு வடிவங்களைக் காணலாம். சீனக் குடியரசு, கசாக்கிசுத்தான், நேபாளம் ஆகிய நாடுகளின் கொடிகளில் நேர் முக்கோணங்களால் அமைந்த சூரியச் சின்னங்கள் உள்ளன. கிர்கிசுத்தான் கொடியில் அலைவடிவக் கதிர்களுடன் கூடிய சூரியன் உள்ளது. பிலிப்பைன்சு நாட்டுக் கொடியில் கதிர்கள் நடுவில் இருந்து விரிந்து செல்வதுபோல் அமைந்துள்ளன.
# சூரியச் சின்னங்கள்

## தமிழர் அரசியலில் சூரியச் சின்னங்கள்

இந்தியாவிலும், இலங்கையிலும் தமிழர் அரசியலில் அண்மைக் காலத்தில் சூரியச் சின்னம் முக்கியத்துவம் பெற்றுள்ளது. இச் சின்னங்கள் உதய சூரியனைக் குறிப்பதாக அமைந்துள்ளன.
# சூரியச் சின்னங்கள்

## தமிழர் அரசியலில் சூரியச் சின்னங்கள்

### தமிழ் நாடு

1957 ஆம் ஆண்டுக்குப் பின்னர் தமிழ் நாட்டில் திராவிட முன்னேற்றக் கழகம் தனது தேர்தல் சின்னமாக உதய சூரியனை ஏற்றுக்கொண்டது. மலைகளுக்கு இடையில் இருந்து சூரியன் உதிப்பது போல் அமைந்த சின்னம் அது. அரைவட்ட வடிவத்திலிருந்து கதிர்கள் விரிந்து செல்வது போன்ற அமைப்புக் கொண்டது திமுகவின் உதய சூரியன் சின்னம்.
# சூரியச் சின்னங்கள்

## தமிழர் அரசியலில் சூரியச் சின்னங்கள்

### இலங்கை

இலங்கையில் மூன்று தமிழ் அரசியல் கட்சிகள் சேர்ந்து தமிழர் கூட்டணியை உருவாக்கியபோது அதன் சின்னமாக உதய சூரியன் தெரிவு செய்யப்பட்டது. உதய சூரியன் அக் கட்சியின் தேர்தல் சின்னமாக மட்டுமன்றி அதன் கொடியிலும் உதய சூரியன் பெரிய அளவில் பொறிக்கப்பட்டிருந்தது. இச்சின்னம் அரை வட்டத்திலிருந்து கதிர்கள் செல்வதுபோல் அமைந்தது. இதன் கதிர்கள் முக்கோண வடிவில் அமைந்தவை.
# விக்கிப்பீடியா:ஆலமரத்தடி/தொகுப்பு56

## குறுந்தொடுப்பு நீட்சி -- விக்கி சமூகத்தின் ஒப்புதல் *துவக்கம்*

சில நாட்களுக்கு முன் விக்கிப்பீடியா:குறுந்தொடுப்பு த.விக்கியில் இணைக்கப்பட்டது. இப்பொழுது யுவராஜ் பாண்டியன் இதனை நீட்சியாக நிரலாக்கியுள்ளார்.பிற வழங்கியில்லாமல்(tawp.in) இப்பொழுது விக்கியூடக வழங்கியிலேயே நிறுவ இயலும்.மேலும் விக்சனரி,விக்கிசெய்தி போன்ற பிற திட்டங்களுக்கும் இதை பயன்படுத்தலாம். இந்த நீட்சியை சூர்யபிரகாசு மொழி பெயர்த்துவிட்டார். விக்கியூடக நிற்வாகிகளுக்கு இந்த நீட்சியை தமிழ் விக்கித் திட்டங்களில் நிறுவ விக்கி சமூகத்தின் ஒப்புதல் தேவை. உங்களின் ஒப்புதலை இங்கே தாருங்கள் நன்றி. குறிப்பு:-குறுந்தொடுப்பு பற்றிய முந்திய உரையாடல் ஸ்ரீகாந்த் 09:04, 28 மே 2011 (UTC)  
:நல்லது சிரீகாந்து. இது மீடியாவிக்கி நீட்சியாக உழைத்த அனைவருக்கும் பாராட்டுகள். ஏற்கனவே தொடுப்புப் பெற்றுள்ள tawp.in இணைப்புகள் செயல்பாட்டில் இருக்கும் தானே? -- சுந்தர் <sup>\பேச்சு</sup> 10:39, 28 மே 2011 (UTC)  
:: tawp.in இணைப்புகள் செயல்பாட்டில் இருக்கும், ஆகையால் தற்பொழுது வலைகளில் இருக்கும் தொடுப்புகள் உடையாது. ஆனால் காலப்பொக்கில் deprecate ஆகிவிடும். புதிய தொடுப்பு ta.wikipedia.org/r/<shortcode> என்பது போல் இருக்கும். இதனை மேலும் குறுக்க(கீச்சர்களுக்காக) tawp.in/x/<sameshortcode> "அலுவல் முறைசாரா" செயல்படும்.ஆனால் விக்கி தளத்தில் ta.wikipedia.org/r/<shortcode> என்றே இருக்கும்.இதைப் போல மேலும் சில நீட்சிகளை விரைவில் எதிர்பாருங்கள். ஸ்ரீகாந்த் 11:08, 28 மே 2011 (UTC)  
::: நன்றி, சிரீகாந்து. -- சுந்தர் <sup>\பேச்சு</sup> 11:29, 28 மே 2011 (UTC)
# விக்கிப்பீடியா:ஆலமரத்தடி/தொகுப்பு56

## கட்டுரையை நகர்த்துதல்

கட்டுரை ஒன்றை வேறொரு தலைப்புக்கு நகர்த்தும் போது முன்னருள்ள தலைப்புடன் இணைப்பு செய்யப்பட்ட தொடுப்புகளை இலகுவில் கண்டறிந்து திருத்த ஏதும் முறையுள்ளதா?--சஞ்சீவி சிவகுமார் 23:14, 28 மே 2011 (UTC)  
:: ஆமாம். இடது பக்கக் கருவிப் பெட்டியில் இப்பக்கத்தை இணைத்தவை என்ற பொத்தானை அமுக்கினால், அந்த இணைப்பு உள்ளா எல்லாப் பக்களையும் காட்டி விடும். --Natkeeran 23:43, 28 மே 2011 (UTC)  
:::நன்றி நக்கீரன்.--சஞ்சீவி சிவகுமார் 23:53, 28 மே 2011 (UTC)
# விக்கிப்பீடியா:ஆலமரத்தடி/தொகுப்பு56

## தொகுத்தல் முரண்பாடுகள்

ஒரு கட்டுரையைத் தொகுக்கும் போது அதே நேரத்தில் பிறரும் அதனை தொகுத்து தொகுத்தல் முரண்பாடுகள் ஏற்படும் போது, நமது உள்ளடக்கத்தை மீட்டெடுக்க ஒரு வழி உருவாக்கப்பட்டுள்ளது. முரண்பாடு எனத் தோன்றும் பக்கத்தின் அடிப்பகுதியில் வேறுபாடுகளும், உள்ளடக்கங்களும் மீண்டும் தரப்படுகின்றன. அவற்றிலிருந்து நாம் படியெடுத்துக் கொள்ளலாம். முன்பு போல முழுமையான இழப்பு நேரிடுவதில்லை. சில மாதங்களாக இப்புதிய வழிமுறை ஏற்பட்டுள்ளது. சில பயனர்களுடன் பேசிக் கொண்டிருந்த போது அவர்கள் இப்படியொரு வழியுள்ளதை அறியவில்லை என்பதை அறிந்தேன் (எனக்கும் தற்செயலாகத் தான் கண்ணில் பட்டது). எனவே இதனை ஒரு பொது அறிவிப்பாக இங்கு இடுகிறேன். --சோடாபாட்டில்<sup>உரையாடுக</sup> 05:07, 29 மே 2011 (UTC)
:நானும் இதனை அண்மையில் தான் கவனித்தேன். பக்கத்தின் அடிப்பகுதியில் இந்த வேறுபாடுகளைக் காணலாம். நன்றி சோடாபாட்டில்.--Kanags <sup>\உரையாடுக</sup> 05:24, 29 மே 2011 (UTC)
# விக்கிப்பீடியா:ஆலமரத்தடி/தொகுப்பு56

## நோய்கள் பற்றிய கட்டுரைகள்

:: பார்க்க: விக்கிப்பீடியா:தானியங்கிக் கட்டுரையாக்கம் - நோய்கள்
# விக்கிப்பீடியா:ஆலமரத்தடி/தொகுப்பு56

## பராமரிப்பாளர்கள்/நிர்வாகிகள் கவனத்திற்கு: Pywikipediabot/Scripts

பல்வேறு தரப்பட்ட பணிகளை நாம் கையால் மீண்டும் மீண்டும் செய்யாமல் தானியங்கி மூலம் செய்வதற்கு Pywikipediabot/Scripts உதவுகின்றன. இதை விண்டோசிலோ லினிகசிலோ எளிமையாக நிறுவிக் கொள்ளலாம். சில சந்தர்ப்பங்களில் நிறுவும் போது ஒருங்கிறிச் சிக்கல்கள் வரலாம். இந்த நிரல்கள் உதவியுடன் அட்டவணையில் இருந்து தரமான கட்டுரைகளை உருவாக்குவதோ, கட்டுரைப் பட்டியில் பகுப்புக்களை மாற்றுவதோ, மற்றும் பிற பரமாரிப்பு வேலைகளையோ எளிதில் நிறைவேற்றிக் கொள்ளலாம். உதவி தேவைப்படின் கேக்கவும். இயன்றவரை உதவுவோம். --Natkeeran 04:52, 31 மே 2011 (UTC)
:எனக்கும் இதுபற்றி அறிந்து, அதனைப் பயன்படுத்த விருப்பமே. அதிக கணினி அறிவின்மையால், ஒருங்குறிச் சிக்கலோ, வேறு சிக்கல்களோ வந்தால் எவ்வாறு அதனை கையாள்வது என்பது தெரியாது. எனக்கு உதவி தேவைப்படும் என நினைக்கின்றேன்.--கலை 14:56, 31 மே 2011 (UTC)  
:: உங்கள் கணினியோடு Remote Connect செய்து நிறுவித் தர முடியும். --Natkeeran 22:34, 31 மே 2011 (UTC)
# விக்கிப்பீடியா:ஆலமரத்தடி/தொகுப்பு56

## உங்களுக்குத் தெரியுமா - பொது அறிவிப்பு

முதற்பக்கத்தில் உள்ள உங்களுக்குத் தெரியுமா பகுதியில் இடம்பெறும் கட்டுரைகளின் பேச்சுப் பக்கத்திலும், அவற்றில் முக்கியப் பங்காற்றியவர்களின் பேச்சு பக்கத்திலும், முதற் பக்கத்தில் இடம் பெற்ற செய்தியினை இடத் தொடங்கியுள்ளோம். (நானும் சூர்யாவும்). எ.கா (பேச்சு:எண்டோசல்ஃபான்). இவ்வழக்கம் ஆங்கிலம் மற்றும் சில பெரிய விக்கிகளில் உள்ளது. இச்செய்திகளை பதக்கங்களைப் போன்றதொரு பங்களிப்பாளர் பாராட்டு/ஊக்குவிப்பு முயற்சியாகத் தொடங்கியுள்ளோம்.--சோடாபாட்டில்<sup>உரையாடுக</sup> 07:33, 1 சூன் 2011 (UTC)
::ஆம் சோடாபாட்டில், இதுவொரு நல்ல ஊக்குவிப்பு, பங்களிக்க ஈர்ப்புவழி! பாராட்டுகள்! நானும் சில இட முன் வருகின்றேன்.--செல்வா 03:52, 2 சூன் 2011 (UTC)
# விக்கிப்பீடியா:ஆலமரத்தடி/தொகுப்பு56

## உள்ளடகத்தை அதிகரிக்க சில யோசனைகள்

1. தமிழ்நாடு சட்டமன்றத் தேர்தல் தகவல்களைக் கொண்டு வார்ப்புரு ஒன்றை உருவாக்கியிருக்கிறேன். <strike>32 மாவட்டங்களுக்கும் வார்ப்புருக்கள் உருவாக்கவேண்டும். பின்னர் அந்தந்த மாவட்ட தலைப்புகளில் பொருத்தினால் சில பைட்டுகள் அதிகரிக்கும். உதா. வார்ப்புரு:தமிழ்நாடு சட்டமன்றம்/மாவட்டம்/தஞ்சாவூர் இதுபோன்று தஞ்சாவூருக்கு பதில் மற்ற மாவட்டங்களுக்கு(உதா. வார்ப்புரு:தமிழ்நாடு சட்டமன்றம்/மாவட்டம்/நாமக்கல்) உருவாக்கி பின்</strike> நாமக்கல் மாவட்டம் கட்டுரையில் பதிந்தால் தற்போதைய உறுப்பினர்களின் கட்சியும், தொகுதிகளும் கிடைக்கும். ஆர்வமுள்ளவர்கள் உதவலாமே.
::மாகிர் நாமக்கல் மாவட்டத்துக்கு நீங்கள் கூறியபடி வார்ப்புரு உருவாக்கிவிட்டு என்பதை நாமக்கல் மாவட்டம் கட்டுரையில் பதிந்த்தேன், ஆனால் அதில் இராசிபுரத்தின் வேட்பாளர் தவறு, தோற்ற திமுக வேட்பாளரின் பெயரை காட்டுக்கிறது. பரமத்தி-வேலூர் வேட்பாளர் யார் என்று காட்ட வில்லை. வெற்றி பெற்றவர்களின் விவரங்களை எப்பக்கத்திலிருந்து எடுக்கிறீர்கள். --குறும்பன் 19:19, 2 சூன் 2011 (UTC)
:::குறும்பன், வார்ப்புரு:தமிழ்நாடு சட்டமன்றம்/15/தொகுதி/உறுப்பினர்,வார்ப்புரு:தமிழ்நாடு சட்டமன்றம்/15/தொகுதி/கட்சி,வார்ப்புரு:தமிழ்நாடு சட்டமன்றம்/மாவட்டம் இந்த மூன்று வார்ப்புருக்களில் முறையே உறுப்பினர், கட்சி, தொகுதிகளில் திருத்தங்கள் தேவைப்படுகிறதா என்று சரிபார்க்க வேண்டும். -- மாகிர் 04:22, 3 சூன் 2011 (UTC)
1. அத்துடன் தமிழாக்க கருவியில் இருந்த வழுவை சரிசெய்திருக்கிறேன். (நினைவூட்டலுக்காக) இந்தக் கருவியின் மூலம் தொடுப்புகள் கொண்ட ஆங்கில விக்கி உள்ளடக்கங்களை தமிழாக்கம் செய்யலாம். உதா. New York, Germany இன்னும் சொற்களை/பத்திகளை நியூ யோர்க் மாநிலம், செருமனி என்று தமிழாக்கம் செய்து தரும். (step 1. paste english content in second textbox, step 2. click preview, step 3. click langlinks, in few seconds you can get translated content. (optional step) again you can click preview for tamil content.) சில நேரங்களில் குறிப்பிட்ட சொற்களை தட்டச்சுக்கொண்டிருக்காமல் இதனை உபயோகிக்கலாம். நன்றி -- மாகிர் 17:04, 1 சூன் 2011 (UTC)  
:::நன்றி மாகிர்! பயனுடைய ஆக்கம்!--செல்வா 21:10, 1 சூன் 2011 (UTC)
# விக்கிப்பீடியா:ஆலமரத்தடி/தொகுப்பு56

## Tove Skutnabb-Kangas : The Role of Mother Tongues: Educational Goals and Models, Linguistic Diversity and Language Rights.

- Tove Skutnabb-Kangas  
- Minority Language in Today's Global Society Introduction to the Series.  
--Natkeeran 03:05, 3 சூன் 2011 (UTC)
# விக்கிப்பீடியா:ஆலமரத்தடி/தொகுப்பு56

## எந்த மொழியிலிருந்தும் எந்த மொழிக்கும் மொழிமாற்றும் கருவி - toolserver ல் எனது கணக்கு

தமிழ் மொழிமாற்றி கருவிக்குப் பின் அதனை எல்லா மொழிகளுக்கும் பொதுவான கருவியை உருவாக்க எண்ணி அப்பாடா மூன்று நான்கு மாதங்கள் ஓடி விட்டது. வெள்ளோட்டமாக தற்போது http://toolserver.org/~mahir/index.php தளத்தில் ஆரம்ப கட்டத்தில் உள்ளது. எந்த மொழியிலிருந்தும் எந்த மொழிக்கும் மாற்றலாம். காட்டாக சென்னை -> चेन्नई (ta->hi) அல்லது (चेन्नई) -> (تشيناي) hi->ar என்று மாற்றிக்கொள்ளலாம். இந்தக்கருவியை விக்கியாக்கம் அல்லாத வேறு உபயோகத்திற்கும் பயன்படுத்தலாம். svg வரைபடக் கோப்புகள் போன்றவை (start text >, end text <) உதாரணங்களில் சில. தொடுப்புகளுடன் கூடிய பட்டியல் வகை கட்டுரைகளை எளிதில் உருவாக்கலாம். இந்திய மொழி விக்கித் திட்டப் பங்களிப்பிற்கு பெரிதும் உதவும் என்று நம்புகிறேன். உங்களுடைய மேலான கருத்துக்களை அன்புடன் வரவேற்கிறேன். நன்றி -- மாகிர் 17:35, 4 சூன் 2011 (UTC)  
அடைப்புக்குறி இடுவது அவசியம் இல்லாமல் செய்யலாம் இல்லையா. --Natkeeran 18:30, 4 சூன் 2011 (UTC)  
::நிச்சயம் முயற்சிக்கிறேன். நன்றி -- மாகிர் 08:30, 5 சூன் 2011 (UTC)  
:கட்டுரையாக்கத்திற்கு உதவும் நன்கருவி. தஞ்சாவூர் என்பதனை தஞ்சை என்றும் பயன்படுத்துபவர் அதிகம். அதே போல, பாண்டிச்சேரி-பாண்டி, சைதாப்பேட்டை-சைதை, கோயமுத்தூர்-கோவை என பல ஊரின் பெயர்களும் பயன்படுத்தப்படுவதையும் கருத்தில் கொள்ளக் கேட்டுக்கொள்கிறேன். மற்றொன்று, உள்ளீடு செய்யும் ஆங்கில முதல் எழுத்து கட்டாயமாக, ஆங்கில பெரிய எழுத்தாக இருக்க வேண்டுமா? ஆங்கில மொழிக்கு மட்டும் சிறிய எழுத்து, பெரிய எழுத்து என எதில் கொடுத்தாலும் வர வழிவகை செய்ய இயலுமா?<sub><big>≈</big></sub>01:59, 15 சூன் 2011 (UTC)<font color = "black"><b>த</font><font color = "blue">♥</font><font color = "black">உழவன்</font></small><span>**<sup>+<small><font color = "grey">உரை..</font></small></sup>**</span>
# விக்கிப்பீடியா:ஆலமரத்தடி/தொகுப்பு56

## தானியங்கி உதவி, தமிழக உயர் அதிகாரிகள் வார்ப்புரு

வார்ப்புரு:தமிழக உயர் அதிகாரிகள் வார்ப்புரு உருவாக்கியிருக்கிறேன். அதில் தற்போதைய முக்கிய அதிகாரிகளை அங்கு தொகுக்கலாம். மாவட்ட ஆட்சியர் அங்கிருந்தால், மாவட்டத்தைச் சேர்ந்த எல்லா ஊர்களின் கட்டுரைகளிலும் தானியக்கமாக ஆட்சியர் பெயர் தெரியவரும். ஆனால் (ஊர் கட்டுரைகளில்) ஒரு சிக்கலாக மாவட்டப் பெயர்கள் அடைப்புக்குறிகளில் இருப்பதை திருத்தவேண்டியுள்ளது (அதாவது மாவட்டம்=தஞ்சாவூர் என்றுதான் இருக்கவேண்டும், மாவட்டம்=தஞ்சாவூர் என்றல்ல). இதனை தானியங்கி உதவிகொண்டு செய்யவேண்டும். தானியங்கி அணுக்கம் உள்ளவர்கள் உதவலாமே. -- மாகிர் 08:30, 5 சூன் 2011 (UTC)
:தற்போதுள்ள என்பதை வெறுமனே தஞ்சாவூர் என மாற்ற வேண்டும். தனியே மாவட்டப் பெயர் இருந்தால் போதும் அப்படித்தானே. இதனைத் தானியங்கி அணுக்கம் உள்ளவர்கள் செய்வதே நல்லது. மாகிர், நீங்களே தானியங்கி அணுக்கத்துக்கு விண்ணப்பிக்கலாமே.--Kanags <sup>\உரையாடுக</sup> 08:47, 5 சூன் 2011 (UTC)
::மாகிர் உங்கள் தானியங்கி - பயனர்:Mahirbot அணுக்கம் கொண்டுள்ளதே? வேறு ஏதேனும் செய்ய வேண்டுமா? --சோடாபாட்டில்<sup>உரையாடுக</sup> 08:36, 6 சூன் 2011 (UTC)
::எனக்கு ஏற்கெனவே அணுக்கம் உள்ளது. அநேகமாக எல்லா ஊர்களுக்கும் திருத்தம் வேண்டியிருப்பதால் ஒன்றுக்கு மேற்பட்டவர்கள் செய்தால் வேலை குறையும் என்பதால் எழுதினேன். முதலில் இந்தப் வார்ப்புருவில் தகவல்களை தொகுக்க வேண்டும். -- மாகிர் 08:45, 6 சூன் 2011 (UTC)
# விக்கிப்பீடியா:ஆலமரத்தடி/தொகுப்பு56

## பக்கத் தொடுப்பிணைப்பி

கட்டுரைகளில் நீக்கல் வார்ப்புரு, துப்புரவு வார்ப்புரு, விக்கியாக்க வார்ப்புரு போன்ற வார்ப்புருக்களை எளிதாக இணைப்பதற்கு **தொடுப்பிணைப்பி** எனும் கருவி வடிவமைக்கப்பட்டுள்ளது. இதனைப் பயன்படுத்துவதன் மூலம் எளிமையாக ஒரு பக்கத்தில் குறிப்பிட்ட வார்ப்புருவை இணைக்கலாம். பயன்படுத்திப் பார்க்கவும். :) கருவி குறித்த கருத்துகளை அத்திட்டப்பக்கத்தின் பேச்சுப் பக்கத்திலோ என் பேச்சுப் பக்கத்திலோ குறிப்பிடலாம். :) இக்கருவியைத் தனிப்பயனாக்க எனக்கு உதவிகரமாக இருந்தவர்கள் சிறீகாந்தும் சோடாபாட்டிலும் ஆவர். :)
:--**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 12:15, 6 சூன் 2011 (UTC)
:இந்தக் கருவி எனக்கு பயனுள்ளதாக இருக்கும் எனத் தெரிகின்றது. பல சமயங்களில் எப்படியான வார்ப்புருவைச் செர்ப்பது என்று தடுமாறியிருக்கிறேன். மேலும் எனது நோர்வேஜிய keyboard இல் எப்படி எழுதுவது என்று தெரியாததால், ஒவ்வொரு தடவையும் வேறு எங்காவது இருந்து நகல் எடுத்து ஒட்டி வருகின்றேன். இனிமேல் அந்தப் பிரச்சனை இல்லை :).--கலை 09:13, 8 சூன் 2011 (UTC)
::நன்றி கலை. :) தற்போதுதான் கருவியை வடிவமைத்ததன் திருப்தியை உணர்கிறேன். :) உங்கள் ஊரில் இருந்து பங்களிப்பவர்களுக்கு இக்கருவியைப் பற்றிக் கூறவும். அவர்களுக்கும் உதவிகரமாக இருக்குமே! :) --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 09:45, 8 சூன் 2011 (UTC)